Yhdistyneen kuningaskunnan ilmoitus Euroopan parlamentin ja neuvoston direktiiviin 94/22/EY, annettu 30 päivänä toukokuuta 1994 nähden, joka koskee valtuuksien myöntämistä ja käyttöä raakaöljyn etsimiseksi, tutkimiseksi ja tuottamiseksi



Virallinen lehti nro C 012 , 15/01/2000 s. 0008 - 0009



Yhdistyneen kuningaskunnan ilmoitus Euroopan parlamentin ja neuvoston direktiiviin 94/22/EY, annettu 30 päivänä toukokuuta 1994 nähden, joka koskee valtuuksien myöntämistä ja käyttöä raakaöljyn etsimiseksi, tutkimiseksi ja tuottamiseksi (2000/C 12/05) DEPARTMENT OF TRADE AND INDUSTRY (Kauppa- ja teollisuusministeriö) THE PETROLEUM (PRODUCTION) (LANDWARD AREAS) REGULATIONS 1995 1. Kauppa- ja teollisuusministeriön valtiosihteeri kehottaa asiasta kiinnostuneita osapuolia The Petroleum (Production) (Landward Areas) Regulations 1995 -säännösten mukaisesti (S.I. 1995 N:o 1436) ja The Hydrocarbons Licensing Directive Regulations -säännösten 1995 (S.I. 1995 N:o 1434) mukaisesti hakemaan karttoihin keltaisella merkittyjen lohkoalueiden öljyn etsintä- ja kehittämislisenssejä. Kartat on jätetty kauppa- ja teollisuusministeriön kirjastoon (osoite: Department of Trade and Industry, 1 Victoria Street, London SW1H 0ET). Näihin karttoihin on mahdollisuus tutustua ennalta sovittuna aikana (puhelin (44-0207) 215 5006 tai (44-0207) 215 5007, faksi (44-0207) 215 5665) maanantaista perjantaihin klo 9.15-16.45 aina 5. toukokuuta 2000 saakka. Tämä on Yhdistyneen kuningaskunnan 9. lisenssitarjouskierros. LISENSSIHAKEMUKSET 2. Kun on kysymys yllä olevan kohdan mainitsemista lohkoalueista: a) hakemukset on suoritettava käyttämällä vakiohakemuslomaketta, joka on saatavana kauppa- ja teollisuusministeriöstä. Kopioita hakemuslomakkeesta ja muista tässä tekstissä mainituista asiakirjoista on saatavana kauppa- ja teollisuusministeriöstä osoitteella Licensing Branch, Oil and Gas Directorate, Department of Trade and Industry, 1 Victoria Street, London, SW1H 0ET (puhelin (44-0207) 215 5111 tai (44-0207) 215 5032, faksi (44-0207) 215 5142); b) hakemukset hakemusmaksu sisältäen (1000 Englannin puntaa/hakemus) on jätettävä osoitteeseen Department of Trade and Industry, 1 Victoria Street, London, SW1H 0ET, klo 9.30-12.00 välisenä aikana 5. toukokuuta 2000 mennessä. Hakemusaika päättyy klo 12.00 5. toukokuuta 2000; c) hakijoiden tulee ilmoittaa mahdollisuuksien mukaan hakemiensa lohkoalueiden ensisijaisuusjärjestys ja osoittaa, ovatko jotkut lohkoalueista vaihtoehtoina; d) hakijoiden on annettava yksityiskohtaiset tiedot työohjelmasta alustavalle sopimusajalle, mikäli heille myönnetään lisenssi (katso kappale 7); e) kauppa- ja teollisuusministeriöstä on saatavana lisäopastusmateriaalia hakemuksia varten erityisessä hakijoille tarkoitetussa esitteessä (Notes for Applicants); f) mikäli hakijoille tarkoitetussa esitteessä ei toisin määrätä, hakemusmateriaaleja tullaan käsittelemään luottamuksellisina. Niitä ei tulla luovuttamaan kolmannelle osapuolelle ilman hakijan antamaa lupaa ellei kyseinen informaatio ole osa yleistä tietoa tai ellei laki vaadi kyseisen informaation luovuttamista. 3. Hakemukset tullaan arvioimaan sen pohjalta, kuinka joutuisiksi, perusteellisiksi, tehokkaiksi ja turvallisiksi öljy- ja kaasututkimukset nähdään Ison-Britannian maa-alueella ja missä määrin niissä on otettu huomioon ympäristötekijät. Hakemukset tullaan arvioimaan seuraavien kriteerien pohjalta: a) hakijan taloudellinen kyky lisenssin alaisten toimien suorittamiseksi alustavalla luvan kattamalla ajalla mukaan lukien alueen täyttä potentiaalisuutta koskeva työskentelyohjelma kyseisellä/kyseisillä hakemuksen kattamalla/kattamilla lohkoalueella/lohkoalueilla; b) hakijan tekninen kyky lisenssin alaisten toimien suorittamiseksi alustavalla luvan kattamalla ajalla mukaan lukien hiilivedyn esiintymisen tunnistaminen kyseisellä/kyseisillä hakemuksen kattamalla/kattamilla lohkoalueella/lohkoalueilla; tekninen kyky tullaan arvioimaan osana hakemuksen kattamaa/kattamia lohkoaluetta/lohkoalueita koskevan geologisen analyysin laadun tasoa (ottaen huomioon, onko jo suoritettu tai ehdotettu tekninen työ innovatiivinen); c) tapa, jolla hakijan on tarkoitus suorittaa lisenssin alaiset toimet mukaan lukien luovutettu kyseisen alueen haetun alueen täyttä potentiaalisuutta koskevan työskentelyohjelman laadun taso; d) kun kysymyksessä on hakija, jolla on aikaisemmin ollut Petroleum (Production) Act 1934 -lain mukainen lisenssi, tämän hakijan kyseisen lisenssin voimassa olevana aikana osoittamassa toiminnassa havaittu mahdollinen tehottomuus tai vastuuntunnon puute. 4. Sen jälkeen kun on tarkastettu kaikki 1 kohdassa mainitut lohkoalueita koskevat hakemukset, valtiosihteeri valitsee hakijat, joille lisenssit tullaan myöntämään. Jos lohkoaluetta varten on kaksi tai sitä useampi hakija, jotka valtiosihteeri näkee yhtäläisesti hyväksyttäviksi lisenssinhaltijoiksi kyseistä lohkoaluetta varten, hän voi ehdottaa, että jotkut tai kaikki näistä hakijoista yhdessä nimitetään lisenssinhaltijoiksi. Valtiosihteerin hyväksymille lisenssiä hakeneille osapuolille tullaan ilmoittamaan tästä 6 kuukauden sisällä laskettuna 5. toukokuuta 2000 lähtien. 5. Hakijoille, joiden hakemukset hylätään, tullaan ilmoittamaan siitä kirjallisesti. Hakijalle tullaan ilmoittamaan syyt valtiosihteerin päätökseen, mikäli pyydetään kirjallisesti informaatiota näistä syistä. 6. Valtiosihteeri myöntää lisenssin sillä ehdolla, että hakija 21 päivän sisällä valtiosihteerin tarjouspäivästä laskettuna a) vahvistaa kirjallisesti valtiosihteerin ehdottaman työohjelman hyväksymisen hakijan kanssa käytyjen keskustelujen seurauksena; b) luovuttaa valtiosihteerille lisenssiä koskevan asianmukaisen maksun, joka mainitaan kohdassa 8 a). LISENSSIKAUSI JA MAKSUEHDOT 7. 1 kohdassa mainittujen lohkoalueiden lisenssi sisältää asetuksen "The Petroleum (Production) (Landward Areas) Regulations 1995" liitteen 3 mallipykälät, ja myönnetään alustavasti kuuden vuoden ajalle ja toinen aikajakso on viideksi vuodeksi. Lisenssiä voidaan jatkaa toisen aikajakson päättymisen jälkeen kattamaan 20 vuoden lisäaikakausi. 8. Tämän öljyn etsintä- ja kehittämislisenssin myöntämisen ehtoja ovat: a) alustava lisenssin hyväksymisen yhteydessä suoritettava maksu, joka on 25 Englannin puntaa kutakin lisenssin alaista neliökilometriä kohti; b) lisenssin voimassaoloajan alkupäivämäärän ensimmäisenä, toisena, kolmantena, neljäntenä ja viidentenä vuosipäivänä maksettavaksi erääntyy 25 Englannin puntaa kutakin kyseistä lisenssiä koskevaa neliökilometriä kohti; c) lisenssin voimassaoloajan alkupäivämäärän kuudentena vuosipäivänä ja sitä seuraavina vuosipäivinä suoritettavaksi erääntyy maksu kutakin kyseistä lisenssiä koskevaa neliökilometriä kohti jalostamoiden raakaöljyn indeksin liikkeiden mukaisesti (julkaisijana The Digest of UK Energy Statistics), mikäli valtiosihteeri näin määrää. Lisätietoja maksuista on saatavana kauppa- ja teollisuusministeriöstä (Department of Trade and Industry); d) 12,5 prosentin lisenssimaksu, joka maksetaan öljystä, joka on saatu ja otettu talteen kaikilta sellaisilta kentiltä, joiden osa on saanut kehittämisluvan ennen 1. huhtikuuta 1982.